29. ΝΟΜΟΘΕΤ. ΔΙΑΤΑΓΜΑ υπ’ αριθ. 273 της 12/12 Ιουλ. 1941 Περί διαρρυθμίσεως της φορολογίας επί του καταναλισκομένου καπνού και επιβολής νέας προσθέτου αναλογικής τοιαύτης επί των σιγαρέττων πολυτελείας, βάσει των τιμών λιανικής πωλήσεως αυτών. Άρθρ.1-9.(Καθορίζεται ο φόρος καταναλώσεως καπνού και τίθενται μεταβατικαί διατάξεις). Άρθρ.10.-Επιτρέπεται όπως δι’ αποφάσεων του Υπουργού των Οικονομικών καθορίζεται η τιμή πωλήσεως εις ταμβακοποιούς καπνοκόνεως, προερχομένης εκ της εν τοις Καπνεργοστασίοις βιομηχανοποιήσεως του καπνού, εφόσον προορίζεται προς κατασκευήν ταμβάκου. Δια των αυτών αποφάσεων καθορίζεται ο τρόπος ταμβακοποιήσεως της καπνοκόνεως ταύτης ως και ο της εισαγωγής του αντιτίμου εις τον Δημόσιον Προϋπολογισμόν, ως Δημοσίου εσόδου. Άρθρ.11.-(Επιτρέπεται όπως δι’ αποφάσεων του Υπουργού των Οικονομικών απαλλάσσονται του φόρου καταναλώσεως, αντιτίμου σιγαροχάρτου, ως και λοιπών σχετικών φόρων, Καπνοβιομηχανικά προϊόντα, προοριζόμενα δια τας ανάγκας των στρατευμάτων Κατοχής, των Διπλωματικών αντιπροσωπειών του Γερμανικού και Ιταλικού Κράτους και) των τραυματιών και αναπήρων του Ελληνικού Στρατού των νοσηλευομένων εις Στρατιωτικά Νοσοκομεία και Ιδρύματα, τελούντα υπό την εποπτείαν των Ελληνικών Αρχών και των Στρατευμάτων Κατοχής. Κυρούνται άπασαι αι μέχρι τούδε χορηγηθείσαι παρόμοιαι απαλλαγαί. Άρθρ.12.-Η ισχύς του παρόντος Νομοθετικού Διατάγματος άρχεται από της δημοσιεύσεώς του εις την Εφημερίδα της Κυβερνήσεως. Εκυρώθη εξ υπαρχής πλην της εντός ( ) περιόδου του άρθρ. 11, ήτις ηκυρώθη, δια της υπ’ αριθ. 311 της 30/30 Μαΐου 1946 πράξεως του Υπουργικού Συμβουλίου. 